Για την κατάθεση της εργασίας στο Ιδρυματικό Αποθετήριο "Νημερτής", συνδεθείτε στην υπηρεσία (https://nemertes.library.upatras.gr/home) επιλέγοντας «My Nemertes» (“MyDSpace” στην αγγλική διεπαφή) που βρίσκεται στο άνω δεξί τμήμα της οθόνης.

Οι χρήστες του Πανεπιστημίου Πατρών με λογαριασμούς ηλεκτρονικού ταχυδρομείου του Κέντρου Δικτύου, τύπου @upatras.gr και @upnet.gr εισέρχονται στο αποθετήριο Νημερτής μέσω Shibboleth με τα στοιχεία εξουσιοδότησής τους (δηλαδή με τα στοιχεία που χρησιμοποιούν στο Progress και στο eClass).

H διαδικασία κατάθεσης περιλαμβάνει μια φόρμα που διαιρείται σε τρία στάδια: (α) Υποβολή των στοιχείων περιγραφής της εργασίας, (β) υποβολή του κειμένου της εργασίας και (γ) αποδοχή αδειοδότησης της ΒΚΠ για τις νόμιμες ενέργειες που απαιτούνται.

Από το μενού στα δεξιά, πατήστε το + και επιλέξτε «Τεκμήριο». Θα ανοίξει ένα αναδυόμενο παράθυρο στο οποίο μπορείτε να αναζητήσετε τη συλλογή στην οποία θέλετε να αναρτήσετε την εργασία σας. Το ερευνητικό προσωπικό του ιδρύματος μπορεί να εισάγει τα μεταδεδομένα από εξωτερικές βάσεις δεδομένων, όπως περιγράφεται παρακάτω.

Θυμίζουμε ότι οι συντομογραφίες δίπλα από το κάθε Τμήμα σημαίνουν:

* • ΔΔ για κατάθεση Διδακτορικής Διατριβής
* • ΜΔΕ για κατάθεση Μεταπτυχιακής Διπλωματικής Εργασίας
* • ΔΕ για κατάθεση Διπλωματικής Εργασίας για τη λήψη πρώτου πτυχίου

Στην ενότητα «Περιγράψτε» θα εισάγετε τα στοιχεία που περιγράφουν την εργασία σας, δηλαδή τον τίτλο, τον συγγραφέα, τον/ην επιβλέπων/ούσα, τα μέλη της εξεταστικής επιτροπής, την ημερομηνία παρουσίασης, την γλώσσα της εργασίας, κ.α.

Κάποια πεδία ζητούνται και ως μετάφραση στα αγγλικά, ενώ τα υποχρεωτικά πεδία σημειώνονται με αστερίσκο (\*). Εάν χρειαστεί, κάποια πεδία μπορούν να επαναληφθούν, π.χ. στην περίπτωση μιας εργασίας με δύο συγγραφείς.

Μην χρησιμοποιείτε κεφαλαία, αλλά γράψτε μόνο το πρώτο γράμμα της πρότασης κεφαλαίο ή/και λέξεις που είναι βάσει της γραμματικής με κεφαλαίο (π.χ. Πάτρα, H2O, Παπαδόπουλος).

Στην δεύτερη ενότητα «Περιγράψτε» μπορείτε να εισάγετε τις κατάλληλες λέξεις-κλειδιά για να περιγράψετε το περιεχόμενο της εργασίας σας και την περίληψή της. Θα πρέπει να βάλετε τουλάχιστον τρεις λέξεις-κλειδιά. Αφού έχει γίνει η καταχώρηση των δύο πρώτων λέξεων κλειδιά (π.χ. Επιχειρηματικά δίκτυα, Συστάδες), δίνεται η δυνατότητα να πατήσετε το κουμπί «Προσθέστε περισσότερα» και να εμφανιστούν και άλλα πλαίσια κειμένου για εισαγωγή περισσότερων.

Σε περίπτωση που δεν έχετε την περίληψη σε Άλλη Γλώσσα, εισάγετε μια παύλα (-)

Στην ενότητα «Μεταφόρτωση αρχείων» μπορείτε να αναρτήσετε το pdf της εργασίας σας. Αυτό μπορεί να γίνει απλώς σύροντάς το αρχείο σας και αποθέτοντάς το οπουδήποτε στη σελίδα.

Στην ενότητα «Άδεια Creative Commons», μπορείτε να δώσετε μια άδεια Creative Commons, αν φυσικά το επιθυμείτε. H άδεια Creative Commons είναι μια τυποποιημένη

άδεια πνευματικών δικαιωμάτων, η οποία επιτρέπει τη δυνατότητα ορισμού των δικαιωμάτων επανάχρησης της εργασίας από τρίτους. Υπάρχει η δυνατότητα επιλογής της άδειας που επιθυμείτε επιλέγοντας το Creative Commons από το αναδυόμενο μενού που θα σας οδηγήσει να επιλέξετε τις ιδιότητες της επανάχρησης περιεχομένου της εργασίας σας. Αν θέλετε να μάθετε περισσότερα για τις άδειες αυτές μπορείτε να επισκεφθείτε το https://creativecommons.org/. Αν δεν το επιθυμείτε, δεν επιλέγετε κάτι.

Η εισαγωγή των αρχείων της εργασίας γίνεται σε μορφή Adobe Acrobat (.pdf). Εάν υπάρχουν συνοδευτικά αρχεία δεδομένων, παρακαλούμε επισυνάψτε τα σε μορφή .zip ή .rar. Σε περίπτωση που δεν έχετε τη δυνατότητα μετατροπής, επικοινωνήστε με τη Μονάδα Υποστήριξης Χρηστών της ΒΚΠ.

Στο τελευταίο βήμα γίνεται η αδειοδότηση της ΒΚΠ για τις νόμιμες ενέργειες που απαιτούνται. Επιλέξτε «Χορηγώ την άδεια» (I confirm the license above).

Η βεβαίωση χορηγείται εντός 2 εργάσιμων ημερών και αφού έχει ελεγχθεί η υποβολή για την πληρότητά της. Αν χρειάζονται αλλαγές, θα απορριφθεί και θα πρέπει να τη διορθώσετε**. Η βεβαίωση αποστέλλεται αποκλειστικά στο email με το οποίο έγινε η κατάθεση και για πληροφορίες μπορείτε να απευθύνεστε στο παράρτημα της Βιβλιοθήκης στο Κουκούλι (τηλ. 2610 962821,23,9626).**

**Μπορείτε επίσης να βρείτε περισσότερες οδηγίες εδώ: https://library.upatras.gr/nemertes#support**